Pedro Rodríguez Ledesma

Pedro Eliezer Rodríguez Ledesma (ka Pedro; sündinud 28. juulil 1987 Santa Cruz de Tenerifes) on Hispaania jalgpallur, kes mängib ründaja või äärepoolkaitsjana Itaalia kõrgliiga klubis Rooma Lazio. Varem on Pedro mänginud Hispaania kõrgliiga klubis Barcelona, Inglismaa Premier League'i klubis Chelsea ja Itaalia kõrgliiga klubis AS Roma. Pedro liitus 2004. aastal Barcelona noorteakadeemiaga La Masia. Oma debüüdi tegi ta põhikoondises 12. jaanuaril 2008 mängus Real Muricaga. 16. augustil 2009 lõi ta Athletic Bilbao vastu oma esimese Barcelona värava. 2009–10 sai temast esimene jalgpallur maailmas, kes on löönud ühe hooaja jooksul värava kuues erinevas sarjas. Hooaegadel 2008–09 ja 2014–15 tuli Pedro Kataloonia klubiga Meistrite Liiga võitjaks. Samuti võitis ta ka hooaegadel 2008–09, 2009–10, 2010–11, 2012–13 ja 2014–15 Hispaania kõrgliiga. 2011. aasta Meistrite Liiga finaalis lõi ta ühe värava, kui Barcelona alistas 3:1 Manchester Unitedi, ja andis väravasöödu Neymari väravale 2015. aasta finaalis, kui Barcelona võitis Juventust 3:1. Katalaanide meeskonnas mängis ta seitsme aasta jooksul 321 mängu ja lõi 99 väravat. Pedro liitus 2015. aastal Inglismaa klubiga Londoni Chelsea. Esimesel hooajal mängis ta kõikide sarjade peale 40 mängu ja lõi kaheksa väravat. 23. oktoobril 2016 lõi Pedro Chelsea meeskonnas Manchester Unitedi vastu 30 sekundiga värava, Londoni klubi võitis mängu 4:0. Samuti lõi ta värava 26. novembril mängus Tottenham Hotspuriga. See sama värav valiti ka Premier League'i kuu parimaks väravaks. 30. aprillil Evertoni vastu löödud Pedro värav valiti taas kuu parimaks. Ta võitis Londoni Chelseaga 2016–17 hooajal Premier League'i. 2020. aasta augustis sõlmis ta kolmeaastase lepingu Itaalia kõrgliiga klubiga AS Roma. 2021. aasta augustis siirdus Pedro esimese jalgpallurina 35 aasta jooksul Romast Laziosse. Enne teda oli viimati Romast Laziosse suundunud väravavaht Astutillo Malgioglio 1985. aastal. Hispaania jalgpallikoondises mängis Pedro aastatel 2010–2017. Ta aitas koondisel tulla 2010. aastal maailmameistriks ja 2012. aasta Euroopa meistriks. 2013. aasta Konföderatsioonide karika finaalis tuli alistuda Brasiiliale. Osales ka 2014. aasta maailmameistrivõistlustel ja 2016. aasta Euroopa meistrivõistlustel. Barcelona B Tercera División: 2007–08 Barcelona La Liga: 2008–09, 2009–10, 2010–11, 2012–13, 2014–15 Copa del Rey: 2008–09, 2011–12, 2014–15 Hispaania superkarikas: 2009, 2010, 2011, 2013 UEFA Meistrite Liiga: 2008–09, 2010–11, 2014–15 Euroopa superkarikas: 2009, 2011, 2015 Jalgpalliklubide maailmameistrivõistlused: 2009, 2011 Chelsea Premier League: 2016–17 FA Cup: 2017–18 UEFA Euroopa Liiga: 2018–19 Hispaania Kuldmedalist Jalgpalli maailmameistrivõistlused: 2010 Euroopa meistrivõistlused: 2012 Hõbemedalist Konföderatsioonide karikas: 2013 "Barcelona's Pedro scores in 6th competition". USA Today. 16. detsember 2009. Vaadatud 8. märtsil 2011. Paul Saffer (7. juuni 2015). "Barcelona break new ground with second treble". UEFA. Vaadatud 08.01.2017. Jack Wilkinson (23. oktoober 2016). "Chelsea 4 - 0 Manchester United". Sky Sports. Vaadatud 08.01.2017. Sam Wallace (26. november 2016). "Chelsea 2 Spurs 1: Moses puts Blues top of the table as Conte's men fight back from early Eriksen goal". The Telegraph. Vaadatud 08.01.2017. "Pedro wins Carling Goal of the Month". Premier League. 9. detsember 2016. Vaadatud 08.01.2017. "Chelsea winger Pedro scoops April goal of the month award for strike to break deadlock against Everton". Daily Mail. 11. mai 2017. Vaadatud 12.05.2017. "Hispaanlasest sai esimene jalgpallur 36 aasta jooksul, kes kolis AS Romast Laziosse ". 19.8.2021. Vaadatud 19.8.2021